Ehdotus NEUVOSTON ASETUKSEKSI (EY) Euroopan aluekehitysrahastosta (98/C 176/02) KOM(98) 131 lopull. - 98/0114(SYN)

(Komission esittämä 19 päivänä maaliskuuta 1998)

EUROOPAN UNIONIN NEUVOSTO, joka

ottaa huomioon Euroopan yhteisön perustamissopimuksen ja erityisesti sen 130 e artiklan,

ottaa huomioon komission ehdotuksen,

ottaa huomioon talous- ja sosiaalikomitean lausunnon,

ottaa huomioon alueiden komitean lausunnon,

noudattaa perustamissopimuksen 189 c artiklassa säädettyä menettelyä yhteistoiminnassa Euroopan parlamentin kanssa,

sekä katsoo, että

1) perustamissopimuksen 130 c artiklassa määrätään, että Euroopan aluekehitysrahaston (EAKR) tarkoituksena on myötävaikuttaa keskeisimmän alueellisen epätasapainon poistamiseen yhteisössä,

2) rakennerahastoja kokevista yleisistä säännöksistä ..... annetun neuvoston asetuksen (EY) N:o ..../.. 2 artiklan 2 kohdassa säädetään, että EAKR:n pääasiallinen tehtävä on mainitun asetuksen 1 artiklassa tarkoitettujen tavoitteiden 1 ja 2 tukeminen; mainitun asetuksen 18 ja 19 artiklassa säädetään, että EAKR osallistuu yhteisöaloitteiden puitteissa valtioiden välisen, rajat ylittävän ja alueiden välisen yhteistyön rahoittamiseen; asetuksen 20 ja 21 artiklassa säädetään, että se tukee yhteisön tasolla toteutettavia uutta luovia toimia ja teknisen avun toimenpiteitä,

3) rakennerahastoja yhteisesti koskevat säännökset on määritelty asetuksessa (EY) N:o ..../..; olisi tarkennettava niiden toimenpiteiden laatu, joita EAKR voi rahoittaa tavoitteiden 1 ja 2, yhteisöaloitteiden ja uutta luovien toimien mukaisesti,

4) EAKR:n puitteissa alueellisen kehittämisen tehtävää olisi täsmennettävä sen rahoitustaloudellisen toiminnan sopusointuiselle, tasapainoiselle ja kestävälle kehitykselle, hyvälle kilpailukyvylle ja työllisyyden korkealle tasolle, miesten ja naisten väliselle tasa-arvolle sekä ympäristön suojelun korkealle tasolle ja ympäristön laadun parantamiselle,

5) tehtävänsä puitteissa EAKR:n olisi tuettava yritysten, erityisesti pienten ja keskisuurten yritysten, tuotantoympäristöä ja kilpailukykyä, talouden paikallista kehittämistä, tekniikan tutkimusta ja kehittämistä, Euroopan laajuisten verkkojen kehittämistä muun muassa tarjoamalla pääsyn niihin kuljetuksen infrastruktuurin, televiestinnän ja energian alalla, ympäristön suojelua ja parantamista ottaen huomioon ennalta varautumisen periaatteen sekä periaatteet, joiden mukaan ennalta ehkäiseviin toimiin olisi ryhdyttävä, ympäristövahingot olisi torjuttava ensisijaisesti niiden lähteellä ja saastuttajan olisi maksettava, suosimalla energian puhdasta ja tehokasta käyttöä ja uusiutuvien energialähteiden käyttöä sekä miesten ja naisten välistä tasa-arvoa työelämässä,

6) EAKR:lla olisi oltava merkittävä asema parannettaessa elintasoa ja alueellista kehitystasoa paikallisen kehittämisen edistämiseksi erityisesti alueellisia työllisyyssopimuksia suosimalla,

7) komission aloitteesta aloitetuilla, yhteisön etua palveluilla toimenpiteillä on merkittävä asema asetuksen (EY) N:o ..../.. artiklassa tarkoitettujen yhteisön rakennetoimien yleisten tavoitteiden toteuttamisessa,

8) EAKR osallistuu uutta luovien toimien ja teknisen avun tukemiseen asetuksen (EY) N:o ..../.. 21 ja 22 artiklan mukaisesti,

9) olisi vahvistettava toimivalta soveltamista koskevien säännösten ja siirtymäsäännösten antamiseen, ja

10) olisi kumottava asetuksen (ETY) N:o 2052/88 soveltamisesta Euroopan aluekehitysrahaston osalta 19 päivänä joulukuuta 1988 annettu neuvoston asetus (ETY) N:o 4254/88 (1), sellaisena kuin se on muutettuna asetuksella (ETY) N:o 2083/93 (2),

ON ANTANUT TÄMÄN ASETUKSEN:

1 artikla Tehtävä

Perustamissopimuksen 130 c artiklan ja asetuksen (EY) N:o ..../.. mukaisesti Euroopan aluekehitysrahasto (EAKR) osallistuu mainitun asetuksen 9 artiklan 1 kohdassa määriteltyjen tukitoimien rahoitukseen edistääkseen taloudellista ja sosiaalista yhteenkuuluvuutta korjaamalla alueellista epätasapainoa ja osallistumalla alueiden kehittämiseen ja uudistamiseen. Tähän liittyen EAKR osallistuu myös kestävän kehityksen edistämiseen ja työpaikkojen luomiseen.

2 artikla Soveltamisala

1. EAKR osallistuu 1 artiklassa määritellyn tehtävänsä puitteissa

a) sellaisten tuottavien sijoitusten rahoittamiseen, jotka tekevät mahdolliseksi pysyvien työpaikkojen luomisen tai säilyttämisen;

b) infrastruktuurien rahoittamiseen;

i) tavoitteen 1 alueilla investoinnit infrastruktuureihin, joihin EAKR voi osallistua, ovat investointeja, jotka edistävät näiden alueiden taloudellisten mahdollisuuksien kasvua, kehitystä, rakenteellista sopeuttamista ja pysyvää työllisyyttä, mukaan lukien investoinnit, jotka edistävät Euroopan laajuisten verkkojen perustamista ja kehittämistä liikenteen, televiestinnän ja energian aloilla;

ii) tavoitteiden 1 ja 2 alueilla tai asetuksen (EY) N:o ..../.. 19 artiklan 1 kohdassa tarkoitetun yhteisön yhteistyöaloitteen kohdealueilla investoinnit infrastruktuureihin, joihin EAKR voi osallistua, ovat investointeja taantuvien teollisuusalueiden uudistamiseen, rappeutuneiden kaupunkialueiden kunnostamiseen sekä maaseutualueiden ja kalastuksesta riippuvaisten alueiden elinkyvyn palauttamiseen ja liikenneyhteyksien parantamiseen; investoinnit alueilla, joilla työpaikkoja luovien taloudellisten toimintojen luominen tai kehittäminen edellyttää alueiden nykyaikaistamista ja uudistamista, mukaan lukien viestinnän infrastruktuurit ja muut yhteydet, joista näiden toimintojen kehittäminen riippuu;

c) alueiden omien mahdollisuuksien kehittämisen rahoittamiseen sellaisin toimenpitein, jotka edistävät ja tukevat paikallisia kehittämisaloitteita sekä pienten ja keskisuurten yritysten toimintaa ja jotka käsittävät erityisesti

i) tuen yrityspalveluille, erityisesti liikkeenjohdon, markkinaselvitysten ja -tutkimusten sekä usealle yrityksille yhteisten palveluiden aloilla;

ii) teknologian siirron rahoittamisen, mukaan lukien erityisesti tiedon keräämisen ja levittämisen sekä innovaatioiden käyttöönoton rahoittamisen yrityksissä;

iii) yritysten rahoituksen ja luotonsaannin helpottamisen sopivia rahoitusvälineitä luomalla ja kehittämällä;

iv) suoran investointituen, sellaisena kuin se määritellään asetuksen (EY) ..../.. 27 artiklan 3 kohdassa, jos tukijärjestelmää ei ole;

v) pienimuotoisten infrastruktuurien perustamisen;

vi) tuen lähipalveluita tuottaville rakenteille, joiden tarkoituksena on luoda uusia työpaikkoja, lukuun ottamatta ESR:sta rahoitettuja toimenpiteitä;

d) asetuksen (EY) ...../... 22 artiklassa tarkoitettujen teknisen avun toimenpiteisiin.

EAKR voi osallistua tavoitteen 1 alueilla koulutus- ja terveydenhuoltoalan rakenteellista sopeuttamista edistävien investointien rahoittamiseen.

2. Edellä 1 kohdan mukaisesti EAKR:n rahoituksella tuetaan erityisesti seuraavia aloja:

a) tuotantoympäristö, erityisesti yritysten ja varsinkin pienten ja keskisuurten yritysten kilpailukyvyn ja kestävien investointien kehittämiseksi, ja alueiden vetovoimaisuus erityisesti niiden infrastruktuurien tasoa nostamalla;

b) tutkimus ja teknologinen kehittäminen uusien teknologioiden ja innovaation käyttöönoton edistämiseksi tai tutkimuksen ja teknologian kehittämisen kapasiteetin vahvistamiseksi, silloin kun tämä on välttämätöntä alueelliselle kehitykselle;

c) tietoyhteiskunnan kehittäminen;

d) ympäristön suojelu ja parantaminen taloudellisen kehityksen tukemisessa sovellettavat varotoimet ja ennalta ehkäisyn periaatteet sekä puhtaan energian tehokas käyttö ja uusiutuvien energialähteiden kehittäminen huomioon ottaen;

e) miesten ja naisten välinen tasa-arvo työelämässä erityisesti yrityksiä luomalla sekä perhe- ja työelämää yhteensovittamalla;

f) valtioiden välinen, rajat ylittävä ja alueiden välinen yhteistyö aluekehityksen alalla.

3 artikla Yhteisöaloite

1. Asetuksen (EY) ...../... 19 artiklan mukaisesti EAKR osallistuu mainitun asetuksen 20 artiklan 1 kohdan mukaisesti Euroopan alueen sopusointuisen ja tasapainoisen kehittämisen ja suunnittelun edistämiseen tähtäävän, rajat ylittävää, valtioiden välistä ja alueiden välistä yhteistyötä koskevan yhteisöaloitteen täytäntöönpanoon.

2. Asetuksen (EY) ...../... 20 artiklan 2 kohdan mukaisesti 1 artiklassa tarkoitettua soveltamisalaa laajennetaan päätöksellä, joka tehdään rahastojen tuesta sellaisille toimenpiteille, joita voidaan rahoittaa neuvoston asetusten (EY) N:o ..../.., (EY) N:o ..../.. ja (EY) N:o ..../.. mukaisesti, kaikkien kyseiseen yhteisöaloiteohjelmaan sisältyvien toimenpiteiden täytäntöönpanemiseksi.

4 artikla Uutta luovat toimet

1. EAKR voi rahoittaa asetuksen (EY) N:o ...../.. 21 artiklan 1 kohdan mukaisesti

a) komission aloitteesta käynnistettyjä tutkimuksia, joiden tarkoituksena on analysoida ja tunnistaa aluekehitykseen liittyviä ongelmia ja ratkaisuja, erityisesti aluesuunnittelun ja Euroopan aluekehityssuunnitelman alalla;

b) pilottihankkeita, joiden avulla etsitään ja tarjotaan uusia ratkaisuja aluekehityksen alalla niiden liittämiseksi tukitoimiin esittelyvaiheen jälkeen;

c) innovatiivinen kokemustenvaihto aluekehityksen alalla saatujen kokemusten hyödyntämiseksi ja siirtämiseksi muille.

2. Asetuksen (EY) N:o ...../.. 21 artiklan 2 kohdan mukaisesti tämän artiklan 1 artiklassa tarkoitettua soveltamisalaa laajennetaan päätöksellä, joka tehdään rahastojen tuesta sellaisille toimenpidekokonaisuuksille, joita voidaan rahoittaa asetusten (EY) N:o ...../.., (EY) N:o ...../.. ja (EY) N:o ...../.. mukaisesti, kyseiseen pilottihankkeeseen sisältyvien kaikkien toimenpiteiden täytäntöönpanemiseksi.

5 artikla Soveltamista koskevat yksityiskohtaiset säännöt

Komissio antaa tämän asetuksen soveltamista koskevat yksityiskohtaiset säännöt asetuksen (EY) N:o ...../.. 47 artiklassa säädettyä menettelyä noudattaen.

6 artikla Kumoaminen

Kumotaan 1 päivästä tammikuuta 2000 asetus (ETY) N:o 4254/88.

Viittauksia kumottuun asetukseen pidetään viittauksina tähän asetukseen.

7 artikla Lauseke uudelleentarkastelusta

Neuvosto tarkastelee komission ehdotuksesta tätä asetusta uudelleen viimeistään 31 päivänä joulukuuta 2006.

Neuvosto tekee päätöksensä ehdotuksesta perustamissopimuksen 130 d artiklassa määrättyä menettelyä noudattaen.

8 artikla Siirtymäsäännökset

Asetuksen (EY) N:o ...../.. 52 artiklassa tarkoitettuja siirtymäsäännöksiä sovelletaan soveltuvin osin.

9 artikla Voimaantulo

Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty . . .

Neuvoston puolesta

...

(1) EYVL L 374, 31.12.1989, s. 15.

(2) EYVL L 193, 31.7.1993, s. 34.